– Чалавек, які мае густ і жаданне хораша выглядаць, заўсёды знойдзе для сябе выйсце. Нават у савецкія часы, калі на прылаўках ляжалі аднолькавыя рэчы незразумелага колеру, людзі былі хораша апранутыя. Жанчыны адна адной перадавалі сакрэты вязання, хто не ўмеў шыць, ішоў у Дом быту. Ёсць шмат спосабаў аздобіць нават самае сціплае адзенне. Выбар, які прапаноўвае наш універмаг, мяне цалкам задавальняе. Набываю тут касцюмы, сукенкі. Хаця раблю гэта не часта, бо асноўны шопінг адкладваю на Маскву. Там жыве сын з сям’ёй, і калі я ў іх гасцюю, то яны заўсёды стараюцца арганізаваць мне паход па магазінах.